open-index/open-wikipedia-markdown huggingface dataset:
Szentantalfa

**Szentantalfa** [sentantalfa] estas malgranda vilaĝo kun titolo vinvilaĝo en Hungario, en regiono Meza Transdanubio, en departemento Veszprém, en Distrikto Balatonfüred. La loknomo signifas: Sankta Antonio-vilaĝ'.
eta|Preĝejo en Szentantalfa

## Bazaj informoj 
* Areo: 7&nbsp;km²
* Koordinatoj de Tutmonda loktrova sistemo: 46.9132/17.6737
* Loĝantaro: 410
* Poŝtkodo: 8272
* Telefonprefikso: 87

## Situo 
Szentantalfa situas sur malebenaĵo, laŭ flankovojoj. Balatono troviĝas 5, Badacsony kaj Balatonfüred po 21, Tapolca 22 km-ojn. Szentantalfa preskaŭ kontaktiĝas kun Tagyon.

## Historio 
La unua mencio devenis el 1276. En la 16-a jarcento pro la konstantaj militadoj la vilaĝo senhomiĝis. En 1959 kolĥozo formiĝis. La loĝantoj okupiĝas precipe pri vinkulturo. Vilaĝservoj estas infanĝardeno, migra poŝto.

## Vidindaĵoj 
* romkatolika Preĝejo Sankta Antonio (Szentantalfa) el la 18-a jarcento
* luterana preĝejo de 1787
* kalvinana preĝejo de 1785

## Famuloj 
En Szentantalfa naskiĝis Gyula Sebestyén (etnografo).

## Ĝemelkomunumo 
*  Ramsen, Germanio

Kategorio:Vilaĝoj de Hungario
Kategorio:Vilaĝoj en departemento Veszprém
Kategorio:Vinvilaĝoj
Unujara planto

eta|240ra|Pizo
**Unujara planto** aŭ **unusomera planto** estas fakesprimo en botaniko por tiuj moltigaj plantoj, kiuj ĝermas, floras kaj pereas post fruktomaturiĝo, ene de unu jaro. La veraj unujaraj plantoj kelkfoje pluvivas ol unu jaro, se io malhelpas la fruktoelformiĝon. Oni ankaŭ nomas kelkajn sensemajn plantojn unujara, kvankam ili ne floras.

En hortikulturo, oni nomas unujara planto tiujn, kiuj estas plantitaj eksteren printempe aŭ somere kaj travivas unu kultivan periodon. Multaj nutraĵaj plantoj estas unujaraj, inkluzive la cerealojn. Oni kultivas kelkajn plurjarajn kaj dujarajn plantojn kiel unujara, precipe, se ĝi ne toleras la malvarmon de la kultiva zono. La karoto, tubercelerio kaj petroselo estas dujaraj plantoj, se oni kultivas ilin kiel unujaraj plantoj.

La vivciklo de la unujara planto (de grajno al grajno) daŭras ĉe kelkaj specioj dum kelkaj monatoj, sed plej ofte dum pluraj monatoj. Multaj dezertaj kaj kelkaj fiherboj estas nomata efemera planto, ĉar sia vivciklo estas kelkaj semajnoj. Tiuj plantoj atendas en plimulto de la jaro por la konvenaj ĝermaj kondiĉoj, en formo de grajno.

Al la veraj unujaraj plantoj apartenas la maizo, kapa laktuko, pizo, florbrasiko, akvomelono, fazeolo.

## Vidu ankaŭ 
* Staŭdo
* Plantaj vivoformoj laŭ Raunkiær
Sushi Bar

**Sushi Bar** (prononcu "Suŝi Bar") estas meksika rokbando el Ciudad Juarez (Ĉiŭaŭao). Ĝiaj membroj estas Carlos Diaz kiel kantisto kaj gitaristo, Cesar Romeo kiel gitaristo, Hector Quintana kiel basisto kaj Asrael Kato filo de Satano kiel tamburisto.

Ili estas studentoj de la Altlernejo de Medicino de la Universitato Aŭtonoma el Juarez Urbo (UACJ). Ilia unua koncerto okazis la 8-an de oktobro 2005 en la Kongreso de Mangao, Animeo kaj Kulturo en la Centra Parko de Juarez Urbo kiel parto de la Festivalo Internacia Ĉiŭaŭao, organizita de la registaro de la ŝtato.

Post kelkaj da malgrandaj koncertoj, ili registris ses kantojn en la studio de Hugo Almanza, Astra Records, kaj lanĉis kvin dek diskojn de sia unua pruvaĵo "Sampler EP" la 10an de aŭgusto 2006 dum konkuro de bandoj en la trinkejo Orbieto World Beat de malgranda oficejo de diskoj, Electrozero Station Records (ESR-6).
Poste, en 2007 ili sendepende lanĉis alian kantopruvaĵon sub la nomo "Arroz!" kiel eminenta paketo el kartono persone pentrita de la membroj de la bando per stenciloj. Tiu pruvaĵo estis registrita en studio de El Paso, Teksaso, kaj havas pli bonkvalitan sonon kompare kun la antaŭa pruvaĵo.
Nun ili estas registrantaj sian unuan albumon en El Paso, Teksaso.

## Originoj 
La bando komencis je 2004 en la aŭtejo de Hector, kiel la revo de tri knaboj, studentoj de medicino. La origino portas onin al la laboratorioj de UACJ kie Carlos kaj Arturo Garcia verkis kanton pri Lalo la Pedofilulo.

Kategorio:Meksikaj muzikaj grupoj
Kategorio:Rokmuzikaj grupoj
Adelboden

**Adelboden** estas komunumo en Kantono Berno, Svislando. Ĝis la 31-a de decembro 2009 ĝi apartenis al la malnova distrikto Frutigen, kaj ekde la 1-a de januaro 2010 ĝi estas parto de la nova administra distrikto Frutigen-Suba Simme-Valo. Ĝi havis 3606 loĝantojn je la 31-a de decembro 2007.

## Geografio 
eta|maldekstra|150ra|Adelboden en vintro
Adelboden situas en la supra parto de la Estlige-Valo en la okcidento de Berna Oberlando. Adelboden estas montara vilaĝo, kies centro situas sur alteco de 1350 m s.m.. La plej alta punkto de la komunumo estas la montopinto *Grossstrubel* sur alteco de 3242 m s.m. kaj ĝia plej malalta punkto sur 1045 m s.m. en la fundo de la Estlige-Valo.

## Najbaraj komunumoj 
La komunumo limas en nordo al Diemtigen kaj Frutigen, en oriento al Kandersteg, en sudo al Leukerbad (Kantono Valezo), en sudokcidento al Lenk en Simme-Valo, kaj en okcidento al Sankt-Stefano.

## Trafiko 
Adelboden estas ĉe fino de sakstrato. Ĝi atingeblas nur ek de Spiez kie ekzistas aliro al la aŭtoŝoseo A6 de Interlaken al Berno.

La komunumo estas servita per poŝtaŭtolinio ek de la stacidomo de Frutigen, kiu situas ĉe la Lötschberg-Linio de Berno al Brigo. Adelboden disponas pri lokaj buslinioj al *Ausserschwand* kaj la Estlinge-Akvofaloj.

Aertelfero kondukas al la altebenaĵo Estlige-Alppaŝtejo, kiu situas sur alteco de inter 1900 kaj 2000 m s.m. ĉe la piedo de Wildstrubel.

## Ekonomio 
La plej grava enspezofonto de Adelboden estas la turismo. Vintre Adelboden formas kune kun la najbara komunumo Lenk en Simme-Valo la skiregionon *Adelboden-Lenk*. Somere Adelboden invitas al alpa migrado.

## Vidindaĵoj 
eta|maldekstra|150ra|Suba akvofalo de Engstlige
Aparte vizitinda estas la Engstlige-Akvofaloj. La rivero Engstlige, alfluanto de Kander, falas entute 600 metrojn de la altebenaĵo de Estlinge al la profundo de la valo.

En la malfrugotika vilaĝa preĝejo el la 15-a jarcento videblas belaj freskoj kaj vitropentraĵoj de Augusto Giaccometti el la jaro 1936.

## Historio 
La unua dokumenta mencio de Adelboden datiĝas el la jaro 1409.

La alppaŝtejoj de Engstlige kaj Silleren jam estis ekonomie utiligitaj kaj menciitaj en la 13-a jarcento. En la 15-a jarcento en Adelboden estis konstruita propra preĝejo. 50 dommastroj garantiis la salajron de la pastro. En la 16-a jarcento Adelboden aliĝis al la reformacio kaj la daŭre katolika pastro fuĝis al la kamparo de Friburgo, kiu restis katolika.

## Esperanto-movado 
En la jaroj 1905 ĝis 1909 la apotekisto Theodor Hopf invitis en la revuo Tra la Mondo esperantistojn por feriado al sia montarvilaĝo Adelboden. En tiu tempo la aperigis ankaŭ prospekton por sia internacia apoteko. Ĝis 1912 Theodor Hopf oficis kiel UEA-delegito de Adelboden.
Ek de 1955 ĝis 1978 Esperanto-Junularo de Svislando organizis ĉiujare skiferiojn en Adelboden. 

## Vidu ankaŭ 
* la artikolon pri la loka publikaĵo "Adelboden Hejmletero"

## Eksteraj ligiloj 
* Oficiala retejo de la komunumo Adelboden
* Adelboden en la Historia Leksikono de Svislando

Kategorio:Berna Oberlando
Kategorio:Esperanto-movado en Svislando laŭ lokoj
Plurjara planto

**Plurjara planto** aŭ **perena planto** (el la  = „dauranta tra la tuta jaro“),

## Vidu ankaŭ 
* Ĉiamverdo
* Unujara planto

## Eksteraj ligiloj 
Kategorio:Plantotipoj
Kategorio:Botaniko
Arte della Lana

[eta|dekstra|250px|Blazono de la Arte della Lana, [Andrea della Robbia, 1487. Museo dell'Opera del Duomo en Florenco.]]
La ***Arte della Lana*** estis la lano-gildo de Florenco dum malfrua Mezepoko kaj Renesanco. Ĝi estis unu el la sep grandaj *Arti* ("komercoj") de Florenco, kiuj diferenciĝis el la *Arti Minori*. La Arte della Lana komercis lanvestaĵojn, kaj kunlaboris kun la aliaj kompanioj da bankistoj kaj negocistoj por administri la urbon. Klimakse de sia ekzisto, la Arte della Lana havis 300&nbsp;dungitojn, kaj nerekte vivtenis pli ol unu triono el la loĝantaro de Florenco.

Ĝia sidejo, la ''Palazzo dell' Arte della Lana*, estis finkonstruigita en 1308. Ĝi nun estas la sidejo de la *Società Dantesca''.

## Fontoj 
*  Medieval Sourcebook: The Arte della Lana & The Government of Florence, 1224
*  Antonella Gozzoli, "Palagio dell'Arte della Lana"
*  Bruce Brown, "History of the corporation": chapter 9.

Kategorio:Historio de Florenco
Kategorio:Gildoj
Huntly (Skotlando)

eta|dekstra|250px|La kastelo de Huntly
**Huntly** () estas malgranda urbo en Aberdeenshire, Skotlando. Antaŭe ĝi nomiĝis *Milton of Strathbogie* (). Laŭ la stato de  en la urbo vivis . En la urbo situas graskuk-fabrikejo.

Huntly famas ĉefe pro sia ruinita kastelo, posedata de anoj de la klano Gordon ekde la 14-a jarcento. La unua kastelo detruiĝis pro incendio dum militado inter klanoj en 1452. Baldaŭ dua, pli granda kastelo konstruiĝis. Tie en 1496, antaŭ la skota reĝo Jakobo la 4-a, Perkin Warbeck, pretendanto al la angla trono, edziĝis al Catherine Gordon. Dum la sekvaj du jarcentoj la kastelo pligrandiĝis per aldonaj aloj. La Gordon-klano perdis la kastelon rezulte de la angla enlanda milito.

La skota verkisto George MacDonald (1824-1905) naskiĝis en Huntly.

Laŭ la urbo nomiĝas Huntly en Novzelando.

Kategorio:Urboj de Britio
Kategorio:Urboj de Skotlando
Kategorio:Kasteloj en Skotlando
Kategorio:Aberdeenshire
Maria Angelova

**Maria Angelova** estas nomo de du personoj:

*Maria Angelova (esperantistino)
*Maria Angelova (operkantistino)
Maria Angelova (operkantistino)

**Maria ANGELOVA** estis bulgara operkantistino kaj esperantistino. Ŝi mortis 1989 en Sofio, Bulgario - la naskiĝjaro ankoraŭ ne estas konata. Maria Angelova kontribuis per sia arto al pluraj Universalaj Kongresoj.
Abernethy (Perth and Kinross)

eta|dekstra|La ronda turo de Abernethy
**Abernethy** estas vilaĝo en Perth and Kinross, Skotlando. En 2006 estis ĉirkaŭ 1,350 loĝantoj.

Abernethy estis eble la sidloko de episkopo de la piktoj kaj estis grava loko de la regno de tiu gento. En 1272 fondiĝis malgranda priorejo. Tamen la vilaĝo famas ĉefe pro ke tie situas unu el la du restantaj rondaj turoj en Skotlando konstruitaj laŭ la irlanda maniero. La turo verŝajne datiĝas de la 11-a aŭ frua 12-a jarcento, kaj ankoraŭ viziteblas.

Kategorio:Vilaĝoj de Skotlando
Traktato pri la kreo de komuna Konsilio kaj komuna Komisiono de la Eŭropa Komunumo

200ra|dekstra|Flago de la Eŭropa Unio
La **traktato pri la kreo de komuna Konsilio kaj komuna Komisiono de la Eŭropaj Komunumoj** aŭ **fuzia traktato** subskribiĝis la 8-an de aprilo 1965 en Bruselo kaj ekvalidis la 1-an de julio 1967. Per artikolo 9 alineo 1 de la traktato de Amsterdamo la traktato malvalidiĝis dum la jaro 1999, kvankam esencaj elementoj de ĝi transpreniĝis en la traktaton pri la Eŭropa Unio, interkonsentitan dum 1992 en Mastriĥto, kaj en la traktaton de Amsterdamo.

La fuzia traktato gvidis al la instalo de komuna Eŭropa Komisiono kaj de komuna Konsilio de la Eŭropa Unio de la tiamaj tri Eŭropaj komunumoj (Eŭropa Komunumo pri Karbo kaj Ŝtalo, Eŭropa Komunumo pri Atomenergio, Eŭropa Ekonomia Komunumo).

## Eksteraj ligiloj 
* anglalingva kompleta teksto de la fuzia traktato
* germanlingva kompleta teksto de la fuzia traktato

Kategorio:Internaciaj traktatoj de Eŭropa Unio
Kategorio:Aperis en 1965
Ganaa imperio

**Ganaa imperio** estis unu el la unuaj kaj la plej grandaj imperioj en Afriko en antaŭkolonia periodo. Ĝi etendiĝis sur teritorio de la hodiaŭaj Malio kaj Maŭritanio.

Ĝi estiĝis ĉirkaŭ la jaro 200 kaj baldaŭ ĝi fariĝis unu el la plej riĉaj en la regiono danke al trovejoj de oro en sudoriento kaj salo en nordo. Ĉefurbo estis Kumbi Saleh, kiu havis en la tempo de sia kulmino (la 10-a jarcento) 30 000 loĝantojn.

Ĉio finiĝis en la jaro 1067, kiam la ganaan imperion konkeris islama eklezia sekto de almoravidoj kaj brulneniigis la ĉefurbon. Sed post netuta jarcento ilia imperio disfalis kaj la teritorion priregis Imperio Malio. La devenaj loĝantoj migris suden, kie ili fondis aŝantian imperion.

Kategorio:Eksaj landoj de Afriko
Kategorio:Imperioj
Kategorio:Administraj unuoj malfonditaj en 1200-1209
Batalo de Crécy

[eta|dekstra|250px|La batalo de Crécy, el la [kronikoj de Froissart.]]
La **batalo de Crécy** (aŭ ankaŭ *Cressy* en la angla) estis batalo, kiu okazis la 26-an de aŭgusto 1346 proksime al la franca vilaĝo Crécy-en-Ponthieu. Ĝi estis unu el la plej gravaj bataloj de la Centjara Milito.

Pro la kombinado de novaj armiloj kaj taktikoj, ĝi estis ofte konsiderita de historiistoj kiel la simbola fino de kavalireco.

La Princo Eduardo komandis la anglan avangardon en la, kaj tiele lia patro intence permesis ke li venku en la batalo.

Ludoviko la 1-a, grafo de Flandrio estis mortigita en la Batalo de Crécy.

## Notoj 
Crécy
Kategorio:Historio de Francio
Kategorio:1346
Crécy
Lumpio

eta|La kunfaldado de eta lumpio
[eta|Lumpio el [Semarang]]
**Lumpio** aŭ **Printemporulo** estas manĝaĵo kiu origine venas el Ĉinio sed ankaŭ estas surtabligata en Indonezio, Vjetnamio kaj Tajlando. Ĉiu lando havas siajn variantojn de la lumpio. Plejofte oni manĝas ĝin kiel antaŭmanĝo aŭ hastmanĝo.

## Origino 
La indonezia vorto "lumpia" venas de "Lun Pia" 潤餅, kio proksimume signifas molan patkukon en la minnana dialekto.

Lumpioj apartenas al la tradicioj de la ĉina novjaro, la plej grava festotago de la jaro, ĉe kiu oni ankaŭ festas la komencon de la printempo. Ekster Ĉinio ofte troviĝas la vorto por printempo en la nomo de la lumpio. Ĝi simbolas la silkraŭpon kiu ĉirkaŭ tiu tempo eloviĝas.

## Konsisto de la manĝaĵo 
Ĝi konsistas el longforma sako farita el maldika membrano de pasto kun en ĝi legomoj (ekz. bambuŝosoj, brasiko, mungidoj), salikokoj, viando, planta oleo, omletstrioj kaj spicoj. Oni kunfaldas la paston kiel koverto kaj fritas ĝin en oleo. Kompreneble ankaŭ eblas fari vegetarajn lumpiojn.

## Referencoj 
## Vidu ankaŭ 
* Ĉopsuo

Kategorio:Manĝaĵoj
Kategorio:Ĉina kuirarto
Kategorio:Indonezia kuirarto
Blazono de Namibio

Sur la **blazono de Namibio** estas centre transverse dividita ŝildo kun elementoj de la Flago de Namibio. La ŝildon supre ornamas blanka-ruĝa-blua birdo – la simbolita afrika maraglo *(Haliaeetus vocifer)* –, ambaŭflanke tenas ĝin po unu svelta, kuraĝa oriks-antilopo, tipa en la sekaj regionoj de Afriko. La maraglo prenas rubandon kun diamantoj. Tio reprezentas Nordan Namibion kaj ties akvorezervojn. La maraglo estas konata pro la forta kriego kaj aspekto. Ĝi prezentas estonton de Namibio. 

La ŝildo staras en la flava simbolo de la dezerto, en kiu radikas la dezerta planto, la  velviĉio (*Welwitschia mirabilis*) kiel simbolo de la traviva kapablo kaj la nacia kuraĝo. Oni surskribis plej malsupre la moton de la lando, en la angla: *„Unity, Liberty, Justice”* (Unueco, libereco, justeco).

La blazono estis oficiale agnoskita la .

## Vidu ankaŭ 
* Flago de Namibio

Namibio
Kategorio:Namibio
Procedura regularo

La **procedura regularo** (aŭ **procedura reglamento**) de organo de institucio aŭ organizaĵo - angle *rules of order* aŭ *rules of procedure*, germane *Geschäftsordnung * - estas la sumo de ĉiuj proceduraj reguloj, laŭ kiu funkciu kunvenoj de tiu organo - ekzemple parlamento, komitato, estraro aŭ komisiono. La procedura regularo povas esti ero de statuto aŭ esti aparta dokumento, por esti pli flekseble adaptebla al ŝanĝitaj bezonoj ol parto de statuto, se regulare difinita plimulto de la organaj membroj decidas pri tia ŝanĝo.

Ne ĉiam ekzistas skriba procedura regularo: Ofte certaj komunikaj reguloj sendiskute praktikiĝas kaj kiel kutimaj estas ĝenerale akceptataj.

Antaŭ la plej detala procedura regularo ne povos antaŭvidi ĉiajn eventualajn situaciojn - se komunika problemo de la institucia aŭ organizaĵa organo ne solveblas per la regularo, necesas ke la membroj de la organo mem trovas proponon por la solvo kaj per plimulto decidas pri ĝi.

## Procedura propono 
La **procedura propono** (angle *point of order*, germane *Antrag zur Geschäftsordnung*) havas gravan rolon en ĉiuspecaj kunsidoj de instituciaj aŭ organizaĵaj organoj. Ĝi traktendas prioritate, do antaŭ la trakto de ĉiuj temaj demandoj. Aparte proceduraj proponoj pri la organizo de voĉdono aŭ pri la tagordo povas signife influi la decidadon de la kunveno kaj do ankaŭ influi la pritemajn decidojn.
 
Ke iu kunvenanto havas proceduran proponon, tiu persono kutime indikas per levo de ambaŭ brakoj.

La kunsida gvidanto tiam devas doni la parolrajton al la proponanto (plej malfrue post fino de la ĵus parolanta homo), por ke la proponanto povu klarigi la kialojn por sia procedura propono. Sekve al tio oni kutime demandas, ĉu estas kontraŭa propono. Nur permesatas *unu* kontraŭa propono. Se ne ekestas ajna kontraŭa propono, la procedura propono konsideriĝas akceptita. Alikaze, se la kunsido ne decidas alie, en voĉdono de ĉiuj decidorajtaj kunsidantoj simpla plimulto decidas pri akcepto aŭ malakcepto de la procedura propono. Se same multaj voĉoj estas por kaj kontraŭ la propono, ĝi konsideriĝas malakceptita.

Iuj proceduraj regularoj pri kunsidoj antaŭvidas, ke *dum* la proceso de voĉdono ne permesatas proceduraj - do iusence "interrompaj" - proponoj. La korekto de erara voĉdono tiam per procedura propono povas okazi nur post fino de la voĉdono.

En multaj proceduraj regularoj estas antaŭvidite, ke tiuj kunsidantoj, kiuj mem esprimis sian opinion pri ĵus diskutata temo, ne rajtas levi proceduran demandon pri fino de la diskuto, por eviti ke iu diskutanto simple silentigu siajn kontraŭantojn.

## Movadaj ekzemploj de proceduraj regularoj 
* komitata regularo de Universala Esperanto-Asocio
* komitata, estrara kaj aliaj reglamentoj de Tutmonda Esperantista Junulara Organizo

Kategorio:Juro
Kategorio:Organizaĵoj
Kategorio:Parlamentoj
Stresemana korvo

La **Stresemana korvo** *(Zavattariornis stresemanni)* estas granda paserina birdo de la familio de Korvedoj. Ĝi estas nomita laŭ la germana ornitologo Erwin Stresemann. Ĝi estas korvedo simila al Sturnoj sed ja el la familio de Korvedoj; spite la nomon "korvo" ĝi rilatas plie al Garoloj ol al la korvoj. Ĝi estas unu el la kvar birdospecioj kiuj estas endemismoj de Etiopio.

## Aspekto 
Ĝi estas iomete pli granda (ĉ 30 cm) ol la nordamerika Blua garolo, *Cyanocitta cristata* kaj estas **helbrungriza** al blugriza, pli hela en gorĝo, brusto kaj subaj partoj, dum pli helbruna en supraj partoj; vosto kaj flugiloj estas brilnigraj, kun nigraj plumoj kiuj tendencas heliĝi al bruno pinte. La iriso de tiu birdo estas bruna kaj la okulo estas ĉirkaŭita de rimarkinda **nuda brilblua haŭtaĵo**. La beko, gamboj kaj piedoj estas nigraj. Maskloj kaj inoj estas similaj, dum junuloj kun aspekto kvazaŭ malpureca.

## Kutimoj 
La teritorio de tiu afrotropisa specio estas tre limigita en dorna savano de suda Etiopio ĉirkaŭ Javello, sed ankaŭ ĉe Mega kaj Arero, proksime de la landlimo kun norda Kenjo, en savanoj kie estas malalta herbaro kaj akacioj aŭ aliaj dornaj plantoj. Ili kurioze forestas el ŝajna taŭga kamparo proksime de tiuj areoj kaj oni ne konas ties kialojn. La tuta populacio estas ĉirkaŭ **2,500-9,999** individuoj kaj malpliiĝas; la tuta teritorio estas ĉirkaŭkalkulata en 4,600 km².

Manĝado okazas kutime en etaj grupoj kiuj manĝas ĉefe insektojn.

Reproduktado okazas kutime el februaro aŭ marto al majo kaj junio, kiam la birdoj konstruas sian neston alte (ĉ 6 m) en akacio. La ino kutime demetas 5 al 6 kremokolorajn ovojn kun lilaj makulitoj. La nesto estas baloneca kun tuboforma enirejo supre. Eble ne nur la gepatroj vizitas la neston, sed eble ankaŭ aliaj paroj, dum la junuloj de antaŭaj jaroj helpas en idozorgado.

For de la periodo de reproduktado, tiuj birdoj estas tre sociaj. Ili ŝatas la akompanon de la specio de Sturnedoj nome *Spreo albicapillus* kaj formas grupojn de 4 al 10 individuoj.

La voĉo de tiu birdo estis priskribita kiel altatona 'ĉek'.

## Aliaj 
La Stresemana korvo estis malkaŝita en 1937. Edoardo Zavattari (1883-1972), eksdirektoro de la zoologia instituto de la universitato de Romo, observis ĝin en aprilo de 1937 dum du ekspedicioj al la arbustejo de suda Etiopio; el lia nomo venas la vorto por la genro. La birdo ricevis sian specifan duan nomon honore al la germana ornitologo Erwin Stresemann (1889-1972). En 1938 la specio estis priskribita la unuan fojon de la itala ornitologo Edgardo Moltoni (1896-1980) kaj estis klasita en la unuspecia genro *Zavattariornis*. Dekomence oni rilatigis ĝin al sturnedoj, sed la kurba beko, la naztruaj plumharoj kaj la ĉirkaŭokula haŭtaĵo identigis ĝin kiel korvedo.

## Filmoligoj 
* Stresemana korvo el Interreta Birdokolekto

## Eksteraj ligiloj 
* Pentraĵo de Anthony Disley de Stresemana korvo 
* BirdLife Species Factsheet 
* Informaro 

Kategorio:Korvedoj
Kategorio:Afrotropisa faŭno
Kategorio:Birdoj de Afriko
Namibo

eta|220px|Sablaj dunoj
eta|220px|Sabla duno en Sossusvlei, altas 200 m, unu el la plej grandaj sur la Tero
**Namibo** estas seka dezerto ĉe la okcidenta marbordo de Afriko. Ĝi troviĝas sur teritorioj de Namibio kaj Angolo kaj entenas la Nacian Parkon Namib-Naukluft. La dezerto etendas sin de nordo ĝis sudo (ĝis rivero Oranje) 2 000&nbsp;km longe kaj larĝas ĝis 160&nbsp;km. Namibo havas la tutan surfacon de 95.034&nbsp;km².

La dezerto estiĝis antaŭ 80 milionoj da jaroj kaj tiel ĝi estas la plej aĝa dezerto de la mondo. La taga temperaturo varias de taga  ĝis nokta , la precipitaĵo ofte forestas dum jaroj, tiel nur kelkaj endemiaj plantoj evoluis tie, plej konata el inter ili estas la velviĉio.

La marbordon ĉe la Namibo alportas la Benguela-marfluo de la Antarkto malvarman akvon, kiu kaŭzas nebulon en la fruaj matenhoroj dum 200 tagoj en la borda regiono. Tiu nebulo donas la precipan akvofonton por la bestoj kaj plantoj de la dezerto.

eta|220px|Velviĉio en Namibo
Plantoj de la dezerto estas la velviĉio (detale tie), Naras-arbusto en la pli malsekaj partoj. Bestoj de la dezerto estas la Namiba sabla geko, la namiba vipero, namiba dezerta skarabo, la oriks-antilopo

En la dezerto funkcias la esplora stacio Gobabeb.

## Bibliografio 
*  Mary Seely 2004 : The Namib: Natural History of an Ancient Desert, 3-a eld., *Desert Research Foundation of Namibia Windhoek*, ISBN 99916-68-16-0.

## Vidu ankaŭ 
* Ekologia klasifiko de la tersupraĵoj
* Konservada stato de ekoregiono

## Eksteraj ligiloj 
*  Ekoregiono AT1315 : Namiba Dezerto (WWF)
*  Namiba Dezerto (*WWF-Wildworld*)
*  Namiba Dezerto (*Wildworld*) - Nacia Geografia Societo

*  Namiba Dezerto (*Globalspecies*) 

*  Tutmondaj 200; numero 124 : Namibo-Karuo-Kaoko-Dezertoj (WWF) 

Kategorio:Afrotropisaj ekoregionoj
Kategorio:Dezertoj en Sud-Afriko
Kategorio:Dezertoj en Namibio
Kategorio:Dezertaj ekoregionoj
Kategorio:Dezertoj kaj kserofitaroj
Kategorio:Global 200
Kategorio:Mondaj heredaĵoj en Namibio
Kapsiketo

eta|Tajaj kapsiketoj
dekstra|eta|Kapsiketoj diverse maturaj
**Kapsiketo** estas malgrandaj kaj kutime tre akraj kapsikoj. Malsame al pli grandaj kaj pli mildaj variaĵoj de kapsiko, ili estas uzataj kiel spico kaj ne kiel legomo.

Oni multe uzas kapsiketojn en la meksika kaj sud-usona kuirarto, ekzemple en la tutmonde famiĝinta plado kapsiketa viandaĵo. Ĝi ankaŭ estas uzata multe en sud-aziaj kaj sud-orient-aziaj landoj, kiel Barato, Tajujo kaj Indonezio.

Oni uzas kapsiketojn por fari kapsiketan saŭcon kaj akran paprikon.

## Subspecioj 
* *Capsicum annuum* : la plej ofta specio en kultivado, al kiu apartenas la varioj kajena, ĝiaj anstataŭaĵoj, chiltpin (kiu estas konsiderata la plej malnova malsovaĝigita vario) kaj dolĉa pipro.
* *Capsicum frutescens* : Al tiu ĉi specio apartenas la tabaskopipro (el kiu estas farita tabaskosaŭco ) kaj la afrika piri-piri.
* *Capsicum chinense* : al kiu apartenas la varioj Naga, Benro, Detil kaj Scotch Bonnet. La plej multaj el la tiel nomataj "super varmaj" paprikoj apartenas al ĉi tiu specio.
* *Capsicum pubescens* : ofta specio en Sudameriko, al kiu apartenas la rokoto-piproj.
* *Capsicum baccatum* : ofta specio en Sudameriko, al kiu apartenas la perua ají-pipro.

## Vidu ankaŭ 
* Meksika kuirarto
* Merkeno
* Ĥalapenjokapsiko
* Kapsiketa viandaĵo
* Kalabria Kapsiketo
* Sambalo

Kategorio:Spicoj
Kategorio:Legomoj
Estraro

La **estraro** - angle *board of directors, executive board* aŭ simple *board*, france *bureau*, germane *Vorstand*, hispane *junta* aŭ *directiva*, nederlande *raad van bestuur* - en organizaĵoj, institucioj kaj entreprenoj (do en juraj personaĵoj) estas tiu organo, kiu reprezentas la organizaĵon, institucion aŭ entreprenon al la ekstero. Ofte la estraro ankaŭ estas la fakte gvida instanco de la organizaĵo, institucio (ekzemple fondaĵo) aŭ entrepreno (ekzemple akcia kompanio)- kvazaŭ la ekzekutivo de ĝi. En kompanio kun limigita respondeco la gvida instanco foje alternative nomatas "ĝenerala gvidantaro" aŭ "ĝenerala sekretariaro". La jura personaĵo povas havi tre malsamajn regulojn, fiksitajn en statuto aŭ en ĝenerala regularo, kiel elekti estraranojn, por kiom longa oficdaŭro, ĉu pagi al ili salajrojn aŭ ne ktp. Kutime estraro konsistas el prezidanto kaj pluraj estraranoj, ĉu *kun* apartaj titoloj kaj taskoj (ekzemple ĝenerala sekretario, kasisto, estrarano pri tiu aŭ jena temaro) aŭ *sen*.

## Vidu ankaŭ 
* Estraro de UEA
* Estraro de TEJO
* Konsulta komisiono

Kategorio:Bazaj terminoj de juro
Kategorio:Organizaĵoj
Kapsiketa saŭco

eta|Diversaj specoj de kapsiketa saŭco en vendejo
**Kapsiketa saŭco** estas akra saŭco farita el kapsiketoj kaj aliaj ingrediencoj kiel ekzemple legomoj, vinagro kaj spicoj. Ĝi estas uzata por pliakrigi manĝaĵon kaj doni al ĝi apartan guston. Kapsiketa saŭco povas esti farata per kuirado aŭ fermentado de la ingrediencoj, sed ankaŭ povas konsisti nur el krudaj ingrediencoj.

Depende de la uzata speco de kapsiketoj kaj de la produktada maniero, la akreco de kapsiketaj saŭcoj povas multe varii.

Kategorio:Saŭcoj
Kategorio:Spicoj
Eŭropolo

eta|250px|la membroŝtatoj de Eŭropolo estas blue markitaj
[eta|la centra sidejo en [Hago (Nederlando)]]
**Eŭropolo** aŭ **Eŭropa Polica Oficejo** (en aliaj lingvoj latinlitere *Europol*, cirile *Европол* aŭ
greke *Ευρωπόλ*) estas eŭropa polica institucio kun centra sidejo en Hago (Nederlando). Ĝi kunordigu la laboron de la naciaj policaj institucioj en Eŭropo, ĉefe en la Eŭropa Unio, aparte rilate al la translima organizita krimeco kaj plifaciligi la interŝanĝon de informoj inter la naciaj policaj institucioj de la Eŭropolo-membroŝtatoj. La fundamenta ideo de Eŭropolo estas la kunigo de la multaj du- kaj plur-ŝtataj interkonsentoj (kiel ekzemple *TREVI*, france *Terrorisme, Radicalisme, Extremisme et Violence Internationale*, la interkonsento de Schengen aŭ *EDU*, angle *European Drug Unit*. Laboraj temaroj estas interalie la lukto kontraŭ terorismo, kontraŭ la komerco pri drogoj, de priinfana pornografio kaj de la tiel nomata "monlavado", do la forviŝo de devenospuroj pri krime akirita mono.

La kreo de eŭrop-unia polica oficejo jam dum la jaro 1992 estis interkonsentita en la traktato pri la Eŭropa Unio de Mastriĥto. Sed nur dum 1999 Eŭropolo estis plene funkciopova. Unua direktoro estis la germania juristo *Jürgen Storbeck*. Ekde aprilo 2005 la direktoro estas la eksa germania krimpolica funkciulo *Max-Peter Ratzel*.

Eŭropolo estas sendependa instanco de la Eŭropa Unio, kiu apartenas al la EU-branĉo "punleĝara polica kaj jura kunlaboro" (PJK). La laborlingvoj de Eŭropolo estas la oficialaj laborlingvoj de la Eŭropa Unio.

## Vidu ankaŭ 
* Interpol
* Eŭropa Prokurorejo
* Eŭrojust

## Eksteraj ligiloj 
*  

Kategorio:Polico
Kategorio:Agentejo de Eŭropa Unio
Kategorio:Hago
Statuto

En la lingvaĵo de privata juro, **statuto** laŭ la konciza difino de PIV estas "fundamenta regularo de asocio, societo aŭ alia organizaĵo". Temas pri skribe fiksita kolekto de bazaj reguloj de jura personaĵo, kiun ŝanĝi eblas nur laŭ proceduro fiksita en la statuto mem.

La statuto de privata jura personaĵo estas signo de ĝia aŭtonomio, ĝi ne havas la karakteron de ŝtata jura normo, sed tamen ligas ĉiujn membrojn de la jura personaĵo.

En multaj ŝtatoj ekzistas leĝoj, kiuj fiksas, kio devas esti parto de statuto de jura personaĵo, kaj ĉu necesas deponi kopion de la statutuo en ŝtata registro. Krom la bazaj postuloj pri la minimuma enhavo de statuto, la resta enhavo kompreneble diferencas laŭ la speco de asocio, societo aŭ alia organizaĵo. Minimuma enhavo povas ekzemple esti la jeno:

* nomo kaj sidejo de la asocio, societo aŭ alia organizaĵo, eventuale informo pri la administra jaro (kutime 1-a de januaro ĝis 31-a de decembro, sed eblas ankaŭ alia difino),
* informo pri la komunutileco de la jura personaĵo,
* informoj pri membrecoj, eventuale unuopaj kategorioj de membrecoj, kaj pri membrokotizoj,
* informo pri la "parlamento" de la jura personaĵo (ekzemple komitato, kunveno de reprezentantoj aŭ simile): nombro kaj rajtigo de la decidopovaj membroj, elektoproceduro kaj oficdaŭro, rajtoj kaj devoj, procedura regularo pri la kunsidoj de la organo,
* informoj pri la estraro: nombro de la estraranoj, konkretaj funkcioj aŭ ne, elektoproceduro kaj oficdaŭro, rajtoj kaj devoj, amplekso de la financa decidopovo,
* kontrolo pri decidoj interkonsentitaj en la institucia "parlamento" aŭ en la estraro,
* reguloj pri ebla malfondo de la jura personaĵo aŭ pri ebla ŝanĝo de la institucia nomo aŭ celaro, pri eventualaj ŝanĝoj de la statuto, kaj pri la kapitalo de la organizaĵo/institucio.

## Movadaj ekzemploj de statutoj 
* statuto de UEA
* la statuto de TEJO (nomata "regularo", ĉar TEJO jure ne konsideriĝas memstara organizo, sed sekcio de UEA)
* http://www.satesperanto.org/Statuto-de-Sennacieca-Asocio.html Statuto de SAT

Kategorio:Juro
Kategorio:Organizaĵoj
Banbury

eta|maldekstra|250ra|Urbodomo de Banbury
**Banbury** estas urbo en la brita graflando Oxfordshire (Oksfordio).  Laŭ la stato de  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km². Sude de la urbo situas Oxford (Oksfordo).

Tie trapasas la Oksforda Kanalo.

## Partneraj urboj 
*  Ermont en Francilio, Francio
*  Hennef en Nordrejn-Vestfalio, Germanio

## Eksteraj ligiloj 
*  ()

Kategorio:Urboj de Oxfordshire
Vászoly

**Vászoly** [vAsoj] estas malgranda vilaĝo kun titolo vinvilaĝo en Hungario, en regiono Meza Transdanubio, en departemento Veszprém, en Distrikto Balatonfüred.

## Bazaj informoj 
* Areo: 9&nbsp;km²
* Koordinatoj de Tutmonda loktrova sistemo: 46.9413/17.7579
* Loĝantaro: 190
* Poŝtkodo: 8245
* Telefonprefikso: 87

## Situo 
La vilaĝo situas sur malebenaĵo en valo, laŭ traira flankovojo. Balatono troviĝas 5, Balatonfüred 14, Veszprém (urbo) 26, Ajka 28, Badacsony 29 km-ojn. Vászoly apartenas al Nacia parko Supra Balatono, la apuda fagoarbaro estas protektata.

## Historio 
La loko estis loĝata jam dum la neolitiko kaj bronzepoko, baldaŭe romianoj vivis tie. La unua mencio devenis el 1082. Post la mezepoko la turkoj faris senhoma la vilaĝon. La refondiĝo okazis en 1689. La loĝantoj okupiĝas precipe pri vinkulturo. Vilaĝservoj ne estas en la vilaĝo, en Vászoly migra poŝto servas.

## Vidindaĵoj 
* romkatolika klasikisma preĝejo omaĝe al Sankta Jakobo de 1803
* ruinoj de mezepoka preĝejo

## Ĝemelkomunumo 
*  Rieumajou, Francio

Kategorio:Vilaĝoj de Hungario
Kategorio:Vilaĝoj en departemento Veszprém
Kategorio:Vinvilaĝoj
Brunetto Latini

**Brunetto LATINI** (naskiĝis ĉirkaŭ 1220 - m. en 1294), latine *Burnectus Latinus*, estis itala filozofo, klerulo kaj ŝtatoficialulo. Li ankaŭ estis fama samseksemulo de tiu epoko.[eta|dekstra|250px|[Dante Alighieri kaj Virgilo renkontas Brunetto inter la sodomuloj. El la komentario de Guido da Pisa pri la *Commedia*, ĉ. 1345.]]Li iom restadis en Francio, okaze de kio li verkis en la itala lingvo sian *Tesoretto* kaj en la franca lingvo sian prozan *Li Livres dou Trésor*. Ambaŭ estis enciklopediaj resumoj de la tiamaj scioj. Li ankaŭ tradukis al la itala la *Rettorica* kaj tri *Orations* de Cicerono.

Kategorio:Italaj filozofoj
Kategorio:Italaj verkistoj
Antonino de Florenco

[eta|dekstra|250px|Busto ekster la domo de Sankta Antonino, ĉe la Torre dei Pierozzi en [Florenco, Italio.]]
**Sankta Antonino**, ankaŭ konita kiel **Antonino de Florenco** aŭ **Antonio Pierozzi**, (n. la 1-an de marto 1389 - m. la 2-an de majo 1459) estis sanktigita ĉefepiskopo de Florenco en la 15-a jarcento.
eta|*Confessionale*, ca. 1488-1490

Li naskiĝis en Florenco kaj eniris la dominikanan ordenon en sia 16-a jaro. Malgraŭ sia junaĝo, li rapide devis administri plurajn dominikanajn domojn en Cortona, Romo, Napolo kaj Florenco, kiujn li fervore klopodis reformi. Li cetere partoprenis al la starigo de monaĥinejo en la florenca kvartalo San Marco.

Antonino fariĝis ĉefepiskopo de Florenco en 1446 pro favoro de papo Eŭgeno la 4-a, kaj per sia konduto akiris la estimon kaj amon de la florenca loĝantaro. Li precipe batalis kontraŭ la konsekvencoj de la epidemio kaj tertremo de 1448 kaj 1453.

Kategorio:Italaj sanktuloj
Kategorio:Italaj ĉefepiskopoj
Kategorio:Historio de Florenco
Kategorio:Mortintoj en Florenco
Aŝantia imperio

**Imperio de aŝantioj** estis ŝtato sur teritorio de la hodiaŭa Ganao, fakte sur la teritorio de nuna regiono Brong-Ahafo, ekde la 17-a ĝis fino de la 19-a jarcento unu el la plej potencaj nigrulaj ŝtatoj en periodo de koloniigo.

La komenco de ties historio datiĝas al la 13-a jarcento, kiam disfalis ganaa imperio. Iliaj loĝantoj migris al fekundaj teritorioj de la hodiaŭa norda Ganao. Tie iom post iom formiĝis federacio de akanaj triboj kun ĉefurbo Kumasi. En la jaro 1695 (verŝajne) Osei Kofi Tutu la 1-a el tribo de aŝantioj fariĝis reganto de la nove estiĝinta imperio kun centraligita potenco. Danke al siaj politikaj kaj soldataj kapabloj li konkeris najbaran tribon dankjiraoj. Tiutempe la marbordo estis administrata ankaŭ fare de eŭropaj koloniigistoj (kaj pro oro ankaŭ tre ŝatata). La aŝantioj havis ankaŭ oron, per kiu (apud eburo) ili abunde komercis kun eŭropanoj. En la 19-a jarcento la aŝantioj longtempe rezistis al britoj (kiuj tiutempe konkeris la *Orportan marbordon*). La aŝantia imperio estis definitive alligita al brita protektorato nur en la jaro 1896 post la sepa angla-aŝantia milito, en kiu la britoj havis grandan materian kaj nombran superforton.

Hodiaŭ la teritorio de la eksa aŝantia imperio estas unu el la regionoj de Ganao - Aŝantio.

Kategorio:Ganao
Kategorio:Eksaj landoj de Afriko
Kategorio:Administraj unuoj fonditaj en 1670-1679
Kategorio:Aperis en 1670
Kategorio:Administraj unuoj malfonditaj en 1902
Baziliko Santissima Annunziata (Florenco)

eta|dekstra|300px|Santa Annunziata di Firenze
La **baziliko Santissima Annunziata** (itale *Basilica della Santissima Annunziata*) estas romkatolika baziliko en Florenco, kaj la ĉefpreĝejo de la servita ordeno. Ĝi situas ĉe la nordorienta flanko de la placo Santissima Annunziata.

Ĝi estis fondita en 1250 de la sep originalaj membroj de la servita ordeno. La baroka interna dekoracio estis komencita en 1644, kiam Pietro Giambelli plenumis freskon ĉe la plafono surbaze de desegnaĵoj fare de Baldassare Franceschini.

Benvenuto Cellini mortis en Florenco la 13an de majo 1571 kaj estis entombigita solene en la preĝejo Santissima Annunziata.

Kategorio:Bazilikoj en Florenco
Filippo Villani

**Filippo VILLANI** estis itala humanisto, historiisto kaj kronikisto de Florenco, kiu vivis fine de la 14-a jarcento kaj komence de la 15-a jarcento. Li estis la filo de la kronikisto Matteo Villani, kaj daŭrigis la originalan *Nuova Cronica* de sia onklo Giovanni Villani ĝis la jaro 1382.

Filippo Villani obtenis katedron pri jurisprudenco en la Studio de Florenco en 1361. Li ankaŭ fariĝis kanceliero de la mezepoka komunumo Perugia en 1377, kaj konservis tiun postenon dum ses jaroj. Maljunaĝe, li vivis en Florenco kaj laboris kiel publika legisto de *La Divina Commedia* de Dante Alighieri.

## Fontoj 
* Selby, Talbot R. "Filippo Villani and his Vita of Guido Bonatti," Renaissance News (Volume 11, Number 4, 1958): 243–248.

Kategorio:Kronikistoj
Kategorio:Italaj verkistoj
Kategorio:Historio de Florenco
Granda malsatego de 1315-1317

[eta|dekstra|250px|El la [Apokalipso en la *Biblia Pauperum*, bildigita en Erfurt je la periodo de la granda malsatego.]]
La **granda malsatego de 1315-1317** (ankaŭ kelkfoje datigita 1315-1322) estis la unua el vico da gravaj krizoj, kiuj trafis Eŭropon komence de la 14-a jarcento. Tiuj katastrofoj, inkluzive de la posta Nigra Morto, kaŭzis milionojn da mortintoj dum longa periodo kaj tiel klare ĉesigis la prosperan periodon de la du antaŭaj jarcentoj.

Pro malbona vetero printempe de 1315, malsukcesaj rikoltoj daŭris dum la tuta jaro 1316, ĝis la somero de 1317.

## Vidu ankaŭ 
* Krizo de la 14-a jarcento

Kategorio:Malsategoj en Eŭropo
Kategorio:1310-1319
Dino Compagni

**Dino COMPAGNI** (n. ĉ. 1255 - m. en 1324) estis itala historiista verkisto kaj politikisto.

Li naskiĝis en prospera familio de Florenco, kiu subtenis la gelfan partion. Compagni havis sufiĉe demokratajn opiniojn, kaj ekzemple subtenis la novajn ordonaktojn de Giano della Bella.

Lia *Cronica* ("Kroniko") raportas la okazaĵojn, kiuj li rekte observis inter 1280 kaj 1312. Lia verko estas precipe partia, kaj la teksto estas skribita laŭ tre persona vidpunkto. Compagni estas tamen plivole historiisto ol kronikisto, ĉar li celas klarigi la kaŭzojn de variaj okazaĵoj, kaj sekve zorgeme analizas ilin. Li do restas unu el la plej altvaloraj fontoj pri tiama florenca historio, malgraŭ la kelkaj eraroj troveblaj en tiu verko.

Kategorio:Italaj historiistoj
Kategorio:Kronikistoj
Kapsiketa viandaĵo

eta
**Kapsiketa viandaĵo** (angle kaj hispane *chili con carne*) estas akra sudokcident-usona plado el viando, kapsiketoj kaj aliaj ingrediencoj. Plej ofte ĝi entenas ankaŭ ruĝajn renfazeolojn kaj tomatojn, sed tio estas temo por disputoj.

Ekzemple, el la gazeto *Southern Living* (elangligita):

: Kun fazeoloj aŭ sen fazeoloj. Kiam vi kuiras poton da kapsiketa viandaĵo, jen la demando. Kaj depende de ĉu vi estas aŭ ne el Teksaso, estas tre definitiva respondo.

: Se vi estas el Teksaso: NE.

: Se vi estas de aliloke: Eble.

Multaj homoj malĝuste opinias ke kapsiketa viandaĵo estas meksika plado, sed en Meksiko ĝi fakte estas kuirata nur en turismaj ejoj.

## Referencoj 
## Vidu ankaŭ 
* Teksas-meksika kuirarto
* Kasuleto

Kategorio:Usona kuirarto
Mencshely

**Mencshely** [menĉhej] estas malgranda vilaĝo kun titolo vinvilaĝo en Hungario, en regiono Meza Transdanubio, en departemento Veszprém, en Distrikto Veszprém. Hely signifas: loko.
eta|maldekstre|Preĝejo en Mencshely
eta|Elvidejo de Mencshely
## Bazaj informoj
* Areo: 13&nbsp;km²
* Koordinatoj de Tutmonda loktrova sistemo: 46.9459/17.7
* Loĝantaro: 270
* Poŝtkodo: 8271
* Telefonprefikso: 88

## Situo
Mencshely situas sur malebenaĵo, laŭ flankovojoj. Balatono troviĝas 11, Balatonfüred 18, Ajka 25, Badacsony kaj Tapolca po 26, Veszprém (urbo) 29 km-ojn.

## Historio
La loko estis loĝata jam dum la neolitiko. Antaŭ la hungaroj romianoj vivis tie. La unua mencio devenis el 1333. La loĝantoj okupiĝas precipe pri vinkulturo. Vilaĝservo estas migra poŝto.

## Vidindaĵoj
* romkatolika preĝejo omaĝe al Sankta Triunuo el la 19-a jarcento 
* mezepoka luterana preĝejo (Mencshely), trakonstruita en 1791
* kalvinana preĝejo

## Famuloj 
En Mencshely naskiĝis:
* poeto Géza Lampérth
* episkopo Gábor Balassa.
* elvidejo


Kategorio:Vinvilaĝoj
Dörgicse

**Dörgicse** [dorgiĉe] estas malgranda vilaĝeto kun titolo vinvilaĝo en Hungario, en regiono Meza Transdanubio, en Veszprém (departemento), en Distrikto Balatonfüred.
eta|dekstra|Unu el la iamaj kirkoj kaj la nuna en Dörgicse
eta|dekstra|Unu el la iamaj kirkoj de Dörgicse
eta|dekstra|Unu el la iamaj kirkoj de Dörgicse

## Bazaj informoj 
* Areo: 19&nbsp;km²
* Koordinatoj de Tutmonda loktrova sistemo: 46.9222/17.7241
* Loĝantaro: 260
* Poŝtkodo: 8244
* Telefonprefikso: 87

## Situo 
Dörgicse situas sur malebenaĵo, laŭ flankovojoj. Balatonfüred troviĝas 17, Badacsony 25, Veszprém 30 km-ojn.

## Historio 
Antaŭ la hungaroj keltoj vivis tie. La unua mencio devenis el 1082. Post la mezepoko la turkoj faris senhoma la vilaĝon. La refondiĝo en la 18-a jarcento okazis. Longe estis 3 apudaj vilaĝoj, kiuj unuiĝis en 1950, fine setlejo aliĝis en 1984. La loĝantoj okupiĝas precipe pri vinkulturo. Vilaĝservo estas migra poŝto.

## Vidindaĵoj 
* romkatolika preĝejo omaĝe al Emeriko de Hungario de 1820
* luterana baroka preĝejo el la 18-a jarcento
* 3 romanikaj ruinaj temploj

## Famuloj 
En Dörgicse mortis István Nagy (skulptisto).

Kategorio:Vilaĝoj de Hungario
Kategorio:Vilaĝoj en departemento Veszprém
Kategorio:Vinvilaĝoj
Tagyon

**Tagyon** [tadjon] estas tre malgranda vilaĝo kun titolo vinvilaĝo en Hungario, en regiono Meza Transdanubio, en departemento Veszprém, en Distrikto Balatonfüred.
eta|maldekstre|Tagyon el la aero
eta|Vido al Tagyon
eta|Domo en Tagyon

## Bazaj informoj 
* Areo: 3&nbsp;km²
* Loĝantaro: 90
* Poŝtkodo: 8272
* Telefonprefikso: 87

## Situo 
La vilaĝo situas sur malebenaĵo sub monto 339 m-ojn alta, laŭ traira flankovojo. Balatono troviĝas 4, Révfülöp 11, Badacsony 20, Balatonfüred 22 km-ojn. Tagyon preskaŭ kontaktiĝas kun Szentantalfa.

## Historio 
La unua mencio devenis el 1292. Pro la konstantaj kontraŭturkaj militadoj Tagyon ne estis loĝata inter 1531-1720. La loĝantoj okupiĝas precipe pri vinkulturo. En Tagyon migra poŝto servas.

## Vidindaĵo 
* romkatolika preĝejo omaĝe al Pentofaranta Magdalena de 1764

## Ĝemelkomunumo 
*  Ramsen (Palatinato), Germanio

Kategorio:Vilaĝoj de Hungario
Kategorio:Vilaĝoj en departemento Veszprém
Kategorio:Vinvilaĝoj
Felsőörs

**Felsőörs** [felŝOorŝ] estas vilaĝo kun titolo vinvilaĝo en Hungario, en regiono Meza Transdanubio, en Veszprém, en Distrikto Balatonalmádi. En la loknomo felső signifas: supra.
eta|maldekstra|Aerpanoramo al Felsőörs
## Bazaj informoj 
* Areo: 17&nbsp;km²
* Koordinatoj de Tutmonda loktrova sistemo: 47.0144/17.9542
* Loĝantaro: 1240
* Poŝtkodo: 8227
* Telefonprefikso: 87

## Situo 
Felsőörs situas sur malebenaĵo, laŭ traira flankovojo. Balatonalmádi troviĝas 7, Balatonfüred 10, Veszprém 12 km-ojn.

## Historio 
La loko estis loĝata jam dum la neolitiko. Antaŭ la hungaroj romianoj vivis tie. La unua mencio devenis el 1082. En 1539 la turkoj detruis la vilaĝon. En 1711 pesto okazis. La loĝantoj okupiĝas precipe pri vinkulturo. Vilaĝservoj estas infanĝardeno, lernejo, poŝto.

## Vidindaĵoj 
* romkatolika Preĝejo Mario Magdaleno (Felsőörs) el la 13-a jarcento, en 1749 barokigita
* kalvinana preĝejo

## Famuloj 
* En Felsőörs naskiĝis juristo Sámuel Pápay.
* En Felsőörs mortis preposto János Szegedy.
eta|maldekstra|265px|Felsőörs ĉe la preĝejo
eta|dekstra|300px|Felsőörs
Kategorio:Vilaĝoj de Hungario
Kategorio:Vilaĝoj en departemento Veszprém
Kategorio:Vinvilaĝoj
Islanda ekonomia krizo 2008-2011

La **ekonomia krizo de Islando en 2008** estas la plej granda ekonomia krizo de la lando dum ĝia historio kaj ĝi inkluzivas la kolapson de la nacia valuto, kaj de la ĉefaj bankoj kaj ampleksa malfacilaĵo por la refinancado de la ŝuldo. Fine de septembro 2008, estis anoncita la naciigo de la banko Glitnir, semajnon post la kontrolo Landsbanki kaj Glitnir estis ceditaj al la Financa Inspekta Aŭtoritato de Islando. Tiu sama organizaĵo prenis la kontrolon de Kaupthing.

La 20-a de novembro 2008 la konsilantaro de la administrado de la Internacia Mona Fonduso aprobis pruntodonadon de 2.100 milionojn da  al Islando

Kategorio:2008 en Islando
Kategorio:Ekonomio de Islando
Kategorio:2008
Kategorio:2009
Kantono Cambrai-Est

La **kantono Cambrai-Est** (france *canton de Cambrai-Est*) estis franca kantono lokita en la departemento Nord kaj en la regiono Nordo-Kaleza Markolo. Ĝi estis unu el la 7 kantonoj de la arondismento de Cambrai.

## Komunumoj 
Apartenis al la kantono Cambrai-Est la jenaj 14 francaj komunumoj :

* Awoingt 
* Cagnoncles 
* Cambrai 
* Cauroir 
* Escaudœuvres 
* Estrun 
* Eswars 
* Iwuy 
* Naves
* Niergnies 
* Ramillies 
* Séranvillers-Forenville 
* Thun-l'Évêque
* Thun-Saint-Martin

## Vidu ankaŭ 
*Listo de kantonoj de Nord
*Komunumoj de Nord

Cambrai-Est
Kantono Cambrai-Ouest

La **kantono Cambrai-Ouest** (france *canton de Cambrai-Ouest*) estas eksa franca kantono lokita en la departemento Nord kaj en la regiono Nordo-Kaleza Markolo. Ĝi estis unu el la 7 kantonoj de la arondismento Cambrai, ĝis fine de marto 2015 la kantonoj estis novorganizitaj,

## Komunumoj 
Apartenis al la kantono Cambrai-Est la jenaj 17 francaj komunumoj :
* Abancourt 
* Aubencheul-au-Bac 
* Bantigny 
* Blécourt 
* Cambrai 
* Cuvillers 
* Fontaine-Notre-Dame (Nord) 
* Fressies 
* Haynecourt
* Hem-Lenglet 
* Neuville-Saint-Rémy 
* Paillencourt
* Proville 
* Raillencourt-Sainte-Olle 
* Sailly-lez-Cambrai
* Sancourt
* Tilloy-lez-Cambrai

## Vidu ankaŭ 
*Listo de kantonoj de Nord
*Komunumoj de Nord

Cambrai-Ouest
Awoingt

**Awoingt** estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 552 loĝantojn laŭ censo plenumita en 1999.

__TOC__

## Geografio 
Awoingt estas unu el la vilaĝoj lokitaj ĉirkaŭ la urbeto Cambrai. Ĝi do situas kerne de la natura regiono Cambrésis, kiu ĉefe konsistas el malaltaj ebenaĵoj kaj vastaj agroj. Cambrésis situas inter du aliaj, iom pli montetaj regionoj, nome Avesnois oriente kaj Artezo okcidente.

Awoingt etendiĝas sur 6,31 km².

## Historio 
Okaze de la municipa baloto de 2008 venkis en la vilaĝo S-ro Gilles Rouze, kiu do fariĝis la loka urbestro.

## Administrado 
Awoingt apartenas al la kantono Cambrai-Est, kies ĉefurbo estas Cambrai. Tiu kantono mem estas parto de la arondismento de Cambrai, unu el la 6 arondismentoj de la departemento Nord.

## Vidu ankaŭ 
* Komunumoj de Nord
* Kantono Cambrai-Est

Kategorio:Komunumoj de Nord
Deborah Shelton

'''Deborah 'Debbie' SHELTON'* (naskiĝis la  en Vaŝingtono) estas usona filmaktorino kaj modelo.

Shelton naskiĝis en Vaŝingtono kaj plenkreskiĝis en Norfolk (ŝtato Virginio). Ŝi unue diplomitiĝis en la universitato de Norview kaj poste en tiu de Old Dominion. Shelton akiris la titolon de *Fraŭlino Virginio* kaj poste tiun de *Fraŭlino Usono* en majo 1970. En marto 1974 ŝi aperis sur la frontpaĝo de la magazino Playboy.

## Kariero 
En 1984 ŝi aktoris en la filmo *Body Double* kaj regule aperis en usonaj televidprogramoj kiel *Fantasy Island*, *The A-Team*, *T.J. Hooker*, *The Fall Guy*, *Cheers*, *The Love Boat* kaj *Riptide*. En 2008 ŝi ludis la rolon de riĉa dommastrino en la usona tv-serio *Nip/Tuck*.

Probable ŝi aplej konata tv-rolo estas tiu de Mandy Winger, unu el la multaj amikinoj de J.R. Ewing en la populara serio *Dallas*. Shelton aperis en la serio inter la jaroj 1984 kaj 1987.

La plej konata film-rolo estas supozeble la rolo de Roxanne Flowers en la krimfilmo *Sins of the Night'' (Noktaj pekoj), 1993.

## Filmoj 
* 1979: Columbo – Mrs. Columbo
* 1982: Das Monster aus der Tiefe
* 1982: Frank Buck
* 1982: Fantasy Island
* 1982: T.J. Hooker
* 1983: Cheers
* 1983: Ein Colt für alle Fälle
* 1983: Love Boat
* 1984-87: Dallas
* 1984: Der Tod kommt zweimal
* 1984: Trio mit vier Fäusten
* 1988: Velvet Dreams
* 1988: Zärtliche Chaoten II
* 1992: Blind Vision
* 1993: Parfüm des Todes
* 1993: Sins of the Night
* 1994: Circuitry Man
* 1995: Der schwarze Fluch
* 1996: High Tide
* 1997: Pacific Blue
* 1999: Malibu
* 2000: Pensacola
* 2000: Sacrifice
* 2002: Ready to Rumble
* 2002: Shakedown
* 2008: Nip/Tuck – Schönheit hat ihren Preis

## Eksteraj ligiloj 
* Oficiala retejo 
* 
* Retejo de Fraŭlino Usono  

Kategorio:Usonaj aktoroj
Kategorio:Usonaj fotomodeloj
Naves

## En Francio 
***Naves** estas franca komunumo en la departemento Nord.
***Naves** estas franca komunumo en la departemento Allier.
***Naves** estas franca komunumo en la departemento Corrèze.
***Navès** estas franca komunumo en la departemento Tarn.